Пре Иранске револуције у 1979, влада Ирана је заробила два радника EDS-a око спора у уговору. Перо је организовао и спонзорисао њихово спасавање. Тим за спасавање је предводио специјалац америчке војске у пензији, пуковник Артур Д. "Bull" Симонс. Када тим није успео да пронађе начин да спасе два затвореника, одлучили су да сачекају масу про-Ајатолахових револуционара да продру у затвор и ослободе свих 10 000, углавном политичких, заробљеника. Два радника EDS-a су се састала са тимом за спасавање, након чега их је тим извео из Ирана преко ризичне границе са Турском. Цео догађај је описан у књизи "На крилима анђела (On Wings of Eagles))" аутора Кена Фолета(Ken Follett). Ово је 1986 претворено у дводелну мини-серију алтернативно названу Техеран, где је улогу пуковника Симонса одиграо Берт Ланкастер. Три месеца након тог догађаја, пуковник Симонс је на одмору у Колораду доживео инфаркт, и превезен је приватним авионом Роса Пероа до болнице, где нажалост ипак умире. У сећању на њега Рос Перо и други партнери оснивају фонд за стипендије за децу која су била жртве неуспелог покушаја ослобађања талаца из Ирана који је носио име пуковника Симонса, а његово име је 2010 понео Центар за међуагенцијску сарадњу, након Пероове донације.